**Alternatíva pre Nemecko** (nem. *Alternative für Deutschland*, skratka **AfD**) je nemecká krajne pravicová politická strana založená 6. februára 2013, ktorá sa zaraďuje medzi strany euroskeptické a národnekonzervatívne. Je známa pre svoje xenofóbne a anti-islamské prejavy, niektorí jej členovia propagujú neonacistické myšlienky a používajú nacistické výrazy.

Vývoj Alternatívy pre Nemecko
-----------------------------

### Voľby 2013 a 2017

Do Nemeckého spolkového snemu (*Bundestagu*) sa AfD prebojovala vo voľbách 24. septembra 2017 so ziskom 5,9 milióna hlasov, to bolo 12,6% všetkých odovzdaných platných hlasov voličov. Stala sa tak tretou najsilnejšiou politickou stranou v celom Nemecku po CDU/CSU a SPD. Má teraz 92 poslancov zo 709. Pôvodne to bolo 94 poslancov, no dvaja zo strany odíšli.

Vo voľbách v roku 2013, ktoré sa konali len sedem mesiacov po vzniku strany, zostala so ziskom 4,7% tesne pod päťpercentnou hranicou), uspela však vo voľbách do europarlamentu v roku 2014 so ziskom 7 mandátov a rovnako v roku 2014 tiež získala kreslá v saskom, brandenburskom a durínskom parlamente. Od roku 2015 má zastúpenie aj v parlamentoch Hamburgu a Brém. V roku 2016 sa vo voľbách do krajinských parlamentov prebojovala vo všetkých štyroch prípadoch - v Porýní-Falcku, Bádensku-Württembersku, Sasku-Anhaltsku a Meklenbursku-Predpomoransku. V Sasku-Anhaltsku získala AfD 24,4 percenta hlasov, čo je jej doterajšie volebné maximum. 

### Založenie strany a dôležití funkcionári

Za zakladateľa strany je považovaný hamburský profesor ekonómie Bernd Lucke, ktorý ju založil v reakcii na dlhovú krízu v eurozóne, kedy sa jej kľúčovou myšlienkou stalo presvedčenie o neudržateľnosti eurozóny, v čom sa strana odlišovala od všetkých vtedajších nemeckých mainstreamových strán. Lucke stranu opustil začiatkom júla 2015 po tom, čo delegáti na zjazde v Essene dali vo voľbe viac hlasov Frauke Petryovej, čo Lucke vnímal ako posun k xenofóbnym, krajne pravicovým a proruským pozíciám. Spolu s ním odíšla aj väčšina europoslancov strany - v strane zostali len dvaja zo siedmich.

Taktiež Frauke Petryová odíšla z AfD, a to 29. septembra 2017. Jediným predsedom strany je teraz Jörg Meuthen. Dôležitými funkcionármi strany sú Alexander Gauland a Alice Weidelová, spolupredsedovia poslaneckého klubu v Bundestagu. Poslancom v Berlíne je tiež Paul V. Podolay, ktorý sa narodil roku 1946 v Bratislave. V Nemecku žije od roku 1982.

Volebné výsledky
----------------

### Voľby do Spolkového snemu

| Voľby | Počet hlasov | Podiel v % | Počet mandátov |
| --- | --- | --- | --- |
| 2013 | 2 056 985 | 4,7% | 0 z 630 |
| 2017 | 5 877 094 | 12,6 | 94 zo 709 |

### Európske voľby

| Voľby | Počet hlasov | Podiel v % | Počet mandátov |
| --- | --- | --- | --- |
| 2014 | 2 070 014 | 7,1% | 7 z 96 |

Galéria
-------

* Mapa podielu druhých hlasov pre stranu AfD vo voľbách do spolkového snemu 2013Mapa podielu druhých hlasov pre stranu AfD vo voľbách do spolkového snemu 2013
* Vyznačené spolkové krajiny, v ktorých má AfD zastúpenie v krajinských snemochVyznačené spolkové krajiny, v ktorých má AfD zastúpenie v krajinských snemoch

Referencie
----------

1. 1 2  WILDMAN, Sarah. *Meet the far-right party that's bringing racism and xenophobia back to Germany* [online]. Vox, 2017-09-26, [cit. 2019-05-12]. Dostupné online.
2. ↑  MEANEY, Thomas. The New Star of Germany’s Far Right. *Newyorker*, 2016-09-26. Dostupné online [cit. 2019-05-12]. ISSN 0028-792X. (po anglicky)
3. ↑  CONNOLLY, Kate. Extreme-right wing of Germany's AfD placed under surveillance. *The Guardian*, 2019-01-15. Dostupné online [cit. 2019-05-12]. ISSN 0261-3077. (po anglicky)
4. 1 2  WELLE (WWW.DW.COM), Deutsche. *AfD: What you need to know about Germany's far-right party | DW | 24.09.2017* [online]. DW.COM, [cit. 2019-05-12]. Dostupné online. (po anglicky)
5. ↑   Germany steps up monitoring of far right. *BBC News*, 2019-01-15. Dostupné online [cit. 2019-05-12]. (po anglicky)
6. 1 2  AMANN, Melanie; DIEHL, Jörg; KNOBBE, Martin. German Right-Wing Populists: Domestic Intelligence Report Highlights AfD Extremism. *Spiegel Online*, 2019-01-23. Dostupné online [cit. 2019-05-12].
7. ↑   *SPD gewinnt deutlich - Hansestadt steuert auf Rot-Grün zu* [online]. Focus.de, 16.2.2015, [cit. 2016-04-02]. Dostupné online.
8. ↑   *Bürgerschaftswahl in Bremen: Alle Ergebnisse* [online]. Spiegel, 10.5.2015, [cit. 2016-04-02]. Dostupné online.
9. ↑  RICHARD, Seemann. *Otec Alternativy pro Německo opustil její řady* [online]. Český rozhlas, 2015-7-13, [cit. 2016-04-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Alternatíva pre Nemecko**

Externé odkazy
--------------

* Oficiálne stránky

Zdroj
-----

* *Tento článok je čiastočný alebo úplný preklad článku Alternativa pro Německo na českej Wikipédii.*